Напярэдадні Вадохрышча, 18 студзеня, і непасрэдна ў свята, з асаблівай урачыстасцю Царква здзяйсняе вялікае асвячэнне вады (у адрозненне ад малога асвячэння, якое адбываецца некалькі разоў на год), падчас якого вада мяняе сваю структуру і набывае ўласцівасць не псавацца на працягу доўгага часу. Калі дадаць крыху свянцонай вады да звычайнай, яна перадае свае ўласцівасці ўсяму аб’ёму вадкасці. Лячэбныя ж і іншыя цудадзейныя якасці яна набывае, як сцвярджаюць святары, па веры таго, хто яе ўжывае. Шчыра верыш, з малітвай і глыбокай пашанай глытаеш — дык маеш станоўчы вынік.